runetrust/blame-folketinget-dk huggingface dataset:
Karen J. Klint (S), 2013-01-18:
Selv om der egentlig ikke var den juridiske hjemmel til det, var man jo nødt til at træffe den beslutning, at folketingsmedlemmer, der var afhængige af indenrigsfly og ikke kunne komme frem og tilbage på anden måde, altså nå arbejdet herinde eller nå hjem og nå arbejdet derhjemme, selvfølgelig skulle have mulighed for at flytte sig ved biltransport.
Flemming Møller Mortensen (S), 2010-02-04:
Det er, fordi det jo er i det spændingsfelt, hvor jeg bliver en lillebitte smule nervøs, fordi det jo så kan blive et kommunalpolitisk flertal, som gør, at lige nøjagtig den kommune får et meget ringe tilsyn og også en ringere prioritering på netop det her område.
Per Clausen (EL), 2010-11-04:
Men jeg er selvfølgelig meget glad for, at ministeren erkender, at det her skaber øget ulighed i sundhedsbehandling i Danmark, at man godt kunne have fundet pengene andetsteds, hvis man havde villet, og at man også kunne have fundet pengene andetsteds, uden at man behøvede at ramme kræftbehandlingen.
Kristian Jensen (V), 2003-05-15:
Jeg vil gerne starte med at rose hr. Ole Sohn og SF for at være gået med ind og have taget et medansvar på det her område. Vi har haft et godt samarbejde med SF på satspuljeområdet i årevis, og jeg synes, at det er fint, at SF også er med til den her nye formulering, der har taget højde for nogle af de kritikpunkter, der har været.
Lars Barfoed (KF), 2003-09-09:
Tror Socialdemokratiet, at det så vil bidrage til at ansætte flere i den aldersgruppe, eller tror Socialdemokratiet og hr. Nicolai Wammen, at det lige præcis vil føre til det modsatte, nemlig at der er færre i den aldersgruppe, som vil blive ansat i fremtiden?
Hans Christian Schmidt (V), 2021-10-13:
Covid-19-pandemien viste jo med stor tydelighed, hvor vigtigt det er at kunne handle og reagere rettidigt, og med lovforslaget lægges der så op til, at vi i fremtiden vil kunne reagere hurtigere og mere målrettet, hvis der skulle opstå nationale eller globale kriser, hvor der f.eks. står menneskeliv på spil.
Pia Olsen Dyhr (SF), 2008-05-07:
Det skal så også kombineres, når det er de lange, seje træk med billigere og bedre kollektiv transport, og derfor er vores forslag i virkeligheden et positivt bidrag til at stoppe biltrafikkens vækst ved simpelt hen at sikre bedre og mere attraktive alternativer - og cyklen er bestemt et af dem.
Rasmus Jarlov (KF), 2023-04-20:
Det vil jeg ikke gøre i dag, men jeg vil sige, at der er kommet en række kommentarer i høringssvarene, som jeg synes vi har behov for at få svar på, bl.a. med hensyn til carrybackordningen, som jeg allerede har stillet nogle spørgsmål om, og der er også et spørgsmål om, hvordan det kommer til at fungere med moms, for der står i høringssvarene, at der ikke er momspligt i den her økonomiske zone, og det giver nogle udfordringer, i forhold til om man så skal operere med forskellige momsregnskaber, alt efter om man opererer inden for eller uden for zonen.
Sophie Hæstorp Andersen (S), 2010-11-16:
Som opbakning til mit argument om, at det er økonomien, det gør ondt i, vil jeg sige, at der jo også er flere kommuner, der har opsagt den paragraf i serviceloven, der gør, at man faktisk skulle tilbyde folk også at blive kørt hen til den her og andre typer af lignende træning.
Sandy Brinck (S), 2003-05-21:
Derfor bliver jeg også nødt til at spørge socialministeren, om finansministeren har taget fuldstændig fejl, når det er sådan, at finansministeren i et Ritzautelegram den 14. maj kl. 18.18 er citeret for at udpege ældre- og børnepasningsområdet som potentielle sparemål.
Kristian Jensen (V), 2009-10-30:
Derfor er jeg også meget glad for, at hr. Mikkel Dencker rejste spørgsmålet over for mig i foråret, hvor vi tog en første indledende drøftelse mellem regeringen og Dansk Folkeparti på spørgsmål om, hvordan vi i givet fald kunne udforme en skattefrihed, som var præcis nok, men samtidig rummelig nok til både at afgrænse og dække de situationer, der kunne være.
Peter Skaarup (DF), 2010-04-07:
Jeg kunne godt tænke mig at få justitsministeren til at svare på, om det ikke er korrekt, at den indsats, der så ydes på den døgnbemandede politistation, stadig væk er en kombination af, at man dels er til stede og kan hjælpe mennesker, der er i nød, og som kommer til stationen, dels også udfører andet arbejde, som man alligevel skulle udføre, f.eks. rapportskrivning, og derved gør god gavn, hvis der ikke lige er nogen ved døren.
Christina Egelund (M), 2024-01-30:
Jeg tror, det handler om, at hvis vi kan få sat en positiv cirkel i gang også i forhold til ansøgningerne inden for uddannelserne, men at man også får en uddannelse, som man faktisk synes giver mening i forhold til det arbejdsliv, der venter, så virker det også afsmittende på andre studerende, der sidder og skal vælge, hvad de gerne vil.
Lene Espersen (KF), 2006-03-14:
I de større byer i landet, hvor der typisk kan være et behov for, at der er døgnbetjening 24 timer i døgnet, kan man sørge for, at betjentene er der, måske ikke fra mandag til søndag, men vel typisk torsdag, fredag, lørdag og de gange, hvor der er festivaler og alt muligt andet, altså hvor der er et behov for en mere massiv politimæssig tilstedeværelse.
Kristian Pihl Lorentzen (V), 2019-10-10:
Men det forholder sig jo også således, at vi igennem årene har fået en række borgerhenvendelser, når man har været ude og lave sådan nogle forretninger med ekspropriering i forbindelse med jernbaneoverkørsler, anlægsarbejder osv., så derfor er der jo en gang imellem problemer, hvor borgerne synes, at de ikke bliver imødekommet nok, jævnfør ordlyden i grundloven.
Mette Frederiksen (S), 2020-04-21:
I det hele taget tror jeg, at vi med den kolossale udfordring, vi både har med corona og med klima, skal passe på med ikke at bruge spørgetimen til at sige, at vi i hvert fald ikke må det, det og det, for hvad er der så egentlig tilbage til sidst at løse de to kriser med?
Helena Artmann Andresen (LA), 2025-10-23:
Jeg havde jo allermest håbet på, at man kom til at fjerne grundforløbet helt – af nogle af de samme årsager, som ligger bag det her forslag – og få færre skift, der betyder mindre socialt pres og større fagligt udbytte, og at eleverne måske ikke vælger studieretning efter deres venner, men efter, hvad de er fagligt drevet af.
Aaja Chemnitz (IA), 2025-05-06:
Noget andet, der er blevet talt rigtig meget om, er investeringer i erhvervsudvikling, og vi så jo for nylig, at statsministeren sammen med formanden for naalakkersuisut, hr. Jens Frederik Nielsen, var på besøg hos Dansk Industri og mødtes med en række erhvervsorganisationer og investorer.
Nick Hækkerup (S), 2021-11-26:
Liselott Blixt nævnte den fra psykiatrisygehuset i Slagelse, som vel, om jeg så må sige, var den enkelte, der skubbede til, at vi sagde, at nu må vi have en handlingsplan, og Liselott Blixt pegede også på det, der er rigtigt, nemlig at noget af det, der er problemet, i hvert fald med de indsatte, som er psykisk syge, er, at det, selv om vi i kriminalforsorgen er gode til at stå for sikkerheden osv., jo ikke er os, der behandler.
Rune Lund (EL), 2005-06-09:
Jeg må indrømme, at jeg ikke helt præcis kender Chiles historie med hensyn til handelsliberaliseringerne, men jeg kan i hvert fald konstatere, at de handelsliberaliseringer, som man generelt har set i den tredje verden, har haft en meget skadelig virkning rundtomkring, og det gælder Latinamerika så vel som Afrika.
Tina Nedergaard (V), 2004-10-20:
Men i forbindelse med den generelle uddannelsesvejledning for helt unge har vi jo taget fat i at sige, at det ikke er sektoren selv, der skal vejlede, men at der skal være en objektiv vejledning, der ligger forud for uddannelsesvalget, hvor man går ind og kigger på den brede palet af muligheder, som de unge har i dag.
Lars Boje Mathiesen (NB), 2020-08-12:
For så er vi fuldstændig ude over den her problematik, den hensynsløse problematik, hvor folk, som måske er steget i løn og nu kommer ind i topskattestigninger, rent faktisk får mindre udbetalt end folk, der har en lavere indtægt – noget, som er ganske uhyrligt, og som vi ikke kan acceptere i Nye Borgerlige.
Ida Auken (RV), 2018-10-12:
Så hvis vi faktisk kunne få ændret lidt på det her, vil jeg egentlig hellere, at vi skærer det lidt til og ser, om der bare skal være en dispensationsmulighed nogle steder, hvor det f.eks. er et havneområde, hvor der ligger noget industri, der er meget afhængigt af havnen, eller hvad det nu kan være, frem for at give den her tilladelse. Så ville jeg egentlig hellere, end at vi delte det, at vi fik ryddet lidt op i det, og der tror jeg måske også, man kunne tale til andre partier her i Folketinget, der synes, at det er vigtigt, at vi ikke lader folk bo i et område, hvor de ikke kan åbne vinduerne, fordi der er lugt-, støv- og luftforurening.
Pia Olsen Dyhr (SF), 2016-11-29:
Jeg synes sådan set, der har været meget lydhørhed i den del af processen, og derfor er det også godt fremadrettet, at vi ændrer åben dør-princippet, så vi inddrager kommunalbestyrelser, også når det gælder ud til hav på op til 8 km. Så alt i alt er jeg sådan set i ganske godt humør.
Jens Joel (S), 2022-06-08:
Derfor forstår jeg godt ordførerens ønske om at diskutere, hvordan risikofyldt leg og udfordringen kan komme et andet sted fra, i stedet for at det nødvendigvis er noget, der er gennemtænkt af i øvrigt dygtige pædagoger og sat på formel – hvornår er det fuldstændig drevet indefra og børnedrevet?
Walter Christophersen (DF), 2007-04-20:
Det er imidlertid Dansk Folkepartis opfattelse, at de tiltag, som er omtalt i aftalen af 26. oktober 2006 i prioriteret rækkefølge på den danske jernbaneinfrastruktur, er et skridt i den rigtige retning, som vil medføre en permanent løsning på kapacitets- og regularitetsudfordringerne på området.
Karen Jespersen (V), 2008-03-26:
Jeg har jo netop sagt, at man i de tilfælde, hvor man kan se, at der er foregået et misbrug, faktisk har en pligt til at få de sager frem. Det eneste, jeg sagde, var, at man ud fra den beskrivelse ikke kunne se, om der var blevet indberettet til kommunen, eller om det var kommunen, der havde sendt de misbrugte børn hjem.
Keld Albrechtsen (EL), 2000-05-03:
Det er således ved hjælp af denne konvention lykkedes Danmark at eksportere omkring 3.500 flygtninge siden 1997, og Dublinkonventionen har derfor været et afgørende redskab i folketingsflertallets bestræbelser på at gøre det umuligt at nå frem til landet eller, hvis det lykkes, at tilbagesende flygtningene til andre lande.
Jeppe Kofod (S), 2004-05-26:
Jo, og jeg tror også, jeg har understreget flere gange, at for os er det vigtigt, at det, vi vandt ved den kolde krigs afslutning, og det, der fulgte i kølvandet på den - gigantisk nedrustning, afskaffelse af forskellige former for missiler og masseødelæggelsesvåben - skal vi holde fast i, og vi skal også gerne videre.
René Christensen (DF), 2017-05-19:
Det er ikke for at nedgøre forslaget som sådan, men hvis jeg skal være helt ærlig, synes jeg, at hvis man vil have en diskussion om, at man lokalt kan have nogle fællesskaber om noget, så er det egentlig helt fair, men at blande lokal valuta ind i det, synes vi er helt skævt.
Ellen Trane Nørby (V), 2017-05-17:
Men jeg synes sådan set, det er vigtigt, også når man har dialogen med sygeplejerskerne, med lægerne, med alle de organisationer, der bliver nævnt, at der også er en erkendelse af, at man ikke fra den ene dag til den anden kan ændre vores sundhedsvæsen; at man sådan set netop også skal arbejde med, hvad det er, der virker, og hvad der ikke virker; hvordan vi får omsat de forsøg, der bliver gjort nu, til måske netop at kunne være noget af det, vi kan kigge på fremadrettet; at man kigger på, hvor der er problemer, og hvor der ikke er problemer.
Benny Engelbrecht (S), 2023-05-15:
Men spørgsmålet om at få sikret en balance mellem land og by er selvfølgelig afgørende, og jeg er nu også ret sikker på, at de penge, som er afsat f.eks. til bredbåndspuljen og til landdistriktspuljen, nok skal få ben at gå på, for det behov er der selvfølgelig også derude.
Karina Adsbøl (DD), 2023-04-14:
En ting er, at man laver en aftale, og at der kommer en lovgivning, men man skal jo ikke som politiker bare holde fast i en aftale, fordi man har indgået en aftale, hvis det viser sig, at den aftale kan blive endnu bedre, og det viser sig, at der er nogle høringsparter, som faktisk rejser nogle relevante ting.
Kristen Touborg (SF), 1999-05-25:
Når hr. Erling Christensen siger, at SF foreslår l50 ha, er det sandt, men man burde måske lige gøre det færdigt og så gøre klart, at vi har koblet det sammen med et ændringsforslag om, at man kun kan have to ejendomme i stedet for tre, altså 300 ha i alt. Altså er det ingen løsning, men i virkeligheden en stramning i forhold til det, der ligger nu med ændringsforslagene, og altså det samme, som der lå i det oprindelige forslag fra regeringen. Til fru Vibeke Peschardt, som siger, at det ville have været klogt, om vi havde tilsluttet os det forlig, som regeringen har indgået med Venstre og De Konservative, så kan jeg kun sige, at når vi bliver indbudt til bunkebryllup, så er det altså ikke sikkert, at der bliver barn ud af det.
Jesper Petersen (SF), 2010-04-26:
Der bør være en ligestilling på området, så f.eks. de syd- og sønderjyske kommuner – og i det hele taget alle kommuner, der gerne vil det – får lov at beholde skatten fra de her pendlere, nu hvor det altså med bedre teknologi og bedre indberetninger er blevet muligt nuanceret og præcist at sige, hvor mange penge der skal blive i kommunen, hvad udgifterne er, og hvad indtægterne på skatten skal være.
Mogens Lykketoft (S), 1998-12-02:
Nu må man altså vælge ét af standpunkterne: Enten må man sige, at det er forfærdeligt, at de har lavet det i nattens mulm og mørke, men det er da godt, at de lytter til kritik og prøver at tilpasse det, eller også må man sige noget andet. Man kan ikke blive ved med at sige begge dele samtidig.
Knud Erik Kirkegaard (KF), 2002-12-05:
Det afgørende er naturligvis, hvornår arbejdet bliver færdigt, og der er det stadig væk min holdning, at der ikke på nogen måde er ført sandhedsbevis for, at den metode, flertallet anvender, vil være af væsentlig kortere varighed end den metode, vi har anvendt fra regeringspartiernes side.
Jesper Kiel (EL), 2006-01-27:
Så vil jeg gerne spørge hr. Troels Lund Poulsen angående de krav, som Venstre ønsker at stille til Hamas, om, hvad det er, der skal til, og hvordan man forholder sig til den virkelighed, der har været, hvor Hamas igennem faktisk et år har overholdt den våbenhvileaftale, der er indgået.
Jann Sjursen (KD), 2004-10-21:
Når Kristeligt Folkeparti ikke kunne stemme for forslaget i 2000 – det gjorde partiet ikke, det undlod at stemme – skyldtes det de bestemmelser, der også blev diskuteret dengang, nemlig om sletningsregler og om, hvorvidt sigtede overhovedet skulle opføres i registeret.
Julie Skovsby (S), 2011-04-01:
Hvis vi kommer til at stå i den uheldige situation, at Liberal Alliance efter et valg er støtteparti til en regering, som består af Venstre og Konservative, og som Dansk Folkeparti er medlem af, ønsker Liberal Alliance så, at det kommunale selvstyre nedlægges på lige fod med regionerne og det regionale demokrati?
Jens Joel (S), 2023-03-30:
Så kan fonden her hjælpe lønmodtagerne med at få det inddrevet fra de udenlandske virksomheder, og det er selvfølgelig helt essentielt, at man kan det, sådan at vi sikrer, uanset hvor man kommer fra, er man velkommen i Danmark og på det danske arbejdsmarked, hvis tingene foregår efter danske løn- og arbejdsvilkår og det hele foregår efter bogen.
Mette Abildgaard (KF), 2017-02-02:
Og jeg vil bare spørge ordføreren, om ikke ordføreren anerkender, at hvis man lader kommunerne konkurrere hundrede procent frit her, opstår der hurtigt en situation, hvor man bliver presset til at give tilladelse til meget mere byggeri for at kunne konkurrere med nabokommunen, og at det på sigt kan føre til mere byggeri, end hvad der måske er godt.
Hans Christian Schmidt (V), 2002-05-23:
Jeg forstår i øvrigt, at hr. Aage Frandsen i dag er fungerende miljøordfører, og derfor skal jeg jo have fuld forståelse for, at hr. Aage Frandsen ikke kan være så velbevandret i de miljøpolitiske spørgsmål, det synes jeg er helt som det skal være, men det er måske nok at gå til den stramme kant, at hr. Aage Frandsen vil begynde at øse af sin erfaring med, hvordan han har det med miljøministeren under forhandlinger.
Tom Behnke (KF), 2014-01-28:
Der er i hvert fald ingen tvivl om, at det for så vidt angår rigtig mange partier og rigtig mange ordførere – ingen nævnt, ingen glemt – er interessant at observere deres møde med virkeligheden, og det, at man er nødt til at påtage sig et ansvar, når man vil lede det her land.
Stén Knuth (V), 2020-12-03:
Også i dag oplever vi jo en række børn og familier, der i stedet for at få hjælp i tide får problemer, som vokser sig store, alt for store, og det at sikre en klageadgang og klageret i forhold til støtten under 9 timer handler langt mindre om at skabe grobund for klager og langt mere om, at man har klageadgangen, og at vi forhåbentlig får sikret både en tidlig indsats, og at der er et ligeværdigt grundlag for at tage dialogen omkring barnet og barnets behov.
Martin Henriksen (DF), 2009-05-05:
Der kan også være mange udmærkede træk i det her lovforslag, men jeg vil høre, om det bekymrer Socialdemokraterne, at man i højere grad ser uddannelse som en vare - det kan sådan set også være fornuftigt, men et eller andet sted er der også nogle udviklinger, man skal tage højde for - og om det bekymrer Socialdemokraterne, at der vel sådan set i lovforslaget er mulighed for, at man kan overføre penge fra en dansk aktivitet til en udenlandsk aktivitet, og at den udenlandske aktivitet kan køre med underskud i op til 4 år.
Erling Christensen (S), 1998-12-10:
Med hensyn til chaufførvikarbureauerne, som nu har virket i en gråzone i over 10 år, synes jeg, at det udvalgsarbejde, som ministeren og erhvervet har igangsat, skal gøre sig store anstrengelser for at gøre sit arbejde færdigt, således at vi under udvalgsbehandlingen får mulighed for at overveje, om vi i loven kan få indsat fyldestgørende krav, som skal være opfyldt, inden der lovligt kan oprettes vikarbureauer. I stedet for forbud synes jeg, vi må stille skrappe krav.
Per Clausen (EL), 2011-05-24:
Hvis hr. Jesper Langballe og hr. Søren Krarup insisterer, vil jeg da ikke afvise, at der kan være kræfter i PET, som ønsker at holde sandheden skjult, og jeg kunne da godt forestille mig, at man kunne citere mig for tidligere at have sagt det, så det kan vi da ikke afvise.
Nikolaj Villumsen (EL), 2018-05-08:
Og det vil jo lige præcis betyde, at der er nogle boligområder, som ikke har fem af fem, men som har fire af fem indikatorer, og som kommer til at opleve, at ressourcestærke flytter væk fra dem på et tidspunkt, hvor man er i gang med at flytte svage ud af de mest belastede områder.
Kirsten Brosbøl (S), 2013-12-17:
Allerede dengang lå der en intention om – og jeg citerer fra lovforslaget fra 2000 – at: »Prioriteringen af kortuddannede indebærer, at virksomhederne og den enkelte selv vil få et større ansvar i forhold til finansieringen af indsatsen for de bedre uddannede og i forhold til den mere virksomhedsrettede undervisning.«.
Lars Barfoed (KF), 2008-01-17:
Nu har regeringen fremsat det her lovforslag, L 46, som altså sikrer, at den prissætning, der sker, når der leveres ydelser fra det offentlige mod vederlag, er undergivet de samme vilkår, når det gælder lønsumsafgift, som når private virksomheder tilbyder ydelser mod vederlag.
Heidi Bank (V), 2023-12-15:
Og man ved også, at vi i Danmark har rigtig mange virksomheder, som er særdeles glade for det samarbejde, der er, og de muligheder, som det både giver for virksomhederne, men jo også, fordi de på den måde er med til at løfte den opgave, der handler om, at vi bliver ved med at have velkvalificeret og dygtig arbejdskraft i Danmark.
Morten Messerschmidt (DF), 2024-03-13:
For EU-delen er der, men ville det ikke være logisk, at man bad om en deling af lovforslaget, sådan at man kan stemme for det, som EU beder om – jeg forstår jo, at Liberal Alliance har lagt sin EU-skepsis til side, fred være med det – men at man i hvert fald stemmer nej til den socialisme, som regeringen og det røde flertal vil gennemføre på skatteområdet?
Rosa Lund (EL), 2022-01-28:
Og det har faktisk stillet kvinderne dårligere, både de unge kvinder, som er blevet sendt på genopdragelsesrejser, men også de kvinder, som er i Danmark, og som er afhængige af deres mands opholdstilladelse og derfor ikke forlader ham, fordi de mister deres opholdsgrundlag, selv om han er fysisk voldelig, psykisk voldelig, seksuelt voldelig, og sådan kan vi blive ved.
Henning Hyllested (EL), 2017-12-07:
Men det skal jo kombineres med den der kollektive transport, som så ikke kan komme ud i hver eneste afkrog, men så må man have kombinationstransport, hvor man tager cyklen hen til nærmeste stoppested eller station, eller hvad det nu er, og så fortsætter derfra med den kollektive trafik.
Claus Larsen-Jensen (S), 2000-08-24:
Folkebevægelsens, Enhedslistens, Dansk Folkepartis og Hr. Frank Dahlgaards leg med ideer om en flydende dansk krone og devalueringer som et alternativ er en dybt alvorlig trussel, som igen kan skabe økonomisk ustabilitet, høj inflation, arbejdsløshed og slå bunden ud på velfærdssamfundet, som vi så det i 1970'erne.
Eva Kjer Hansen (V), 2009-02-27:
Så undrer jeg mig i øvrigt fortsat over, at hr. Bjarne Laustsen jo i bund og grund brugte meget lang tid på at smede på veterinærforliget og veterinærdrøftelserne, men da det afgørende hammerslag så skulle slås, fortrød man pludselig og ville ikke være med.
Rasmus Stoklund (S), 2020-01-17:
Men jeg vil spørge ordføreren, om ikke han vil sætte sig op i helikopteren og prøve på at komme med sine refleksioner over, hvordan han synes det går i dag og egentlig også gik i den seneste regeringsperiode – eventuelt med udgangspunkt i et par analyser fra DA, der kom i december, som f.eks. viste, at i 2018 var der omkring 2.000 ikkevestlige indvandrere på kontanthjælp, som ikke har mødtes med kommunen i over et halvt år.
Morten Bødskov (S), 2011-06-21:
Det er politiet og tolderne, der ved, hvor de kriminelle er, hvor de slår til, hvilke ruter de benytter, hvem de samarbejder med, og det er politiet og tolderne, der ved, hvor der skal sættes ind, for vi kan jo ikke her på Christiansborg gøre deres arbejde.
Jørgen Arbo-Bæhr (EL), 2007-05-15:
Så kunne jeg egentlig godt tænke mig at vide, om ikke hr. Svend Auken kunne give mig ret i, at som en følge af, at man følger Lissabonstrategien, har f.eks. en socialdemokratisk regering i Portugal og en socialdemokratisk regering i England på én gang formået at lave øget jobusikkerhed, øget fleksibilitet, som giver voldsom jobusikkerhed især i Portugal, samtidig med at der er sket en forringelse af den sociale sikkerhed i de lande.
Christian Juhl (EL), 2012-03-02:
Og lige før snakkede vi om, at de ledige skulle stå til rådighed, næsten 5 minutter efter at man havde ringet til dem, og de måtte ikke tage til Gardasøen eller nogen andre ting, og nu skal de så først uddanne sig, når arbejdsgiverne beder om at få nogle med den og den kvalifikation.
Bjarne Laustsen (S), 2001-04-19:
Hvis man skulle tænke sig at følge hr. Knud Erik Kirkegaard, men han kan jo selv få lejlighed til at svare på det, og give tilskud til nogle virksomheder og ikke til andre, så ville det blive meget, meget svært at få den igennem. Derfor ville det være godt, hvis vi lige kunne få et par meldinger om det, for det var jo i så fald konstruktivt.
Søren Egge Rasmussen (EL), 2023-05-23:
Men bagsiden er ikkebæredygtig import af biomasse, en landbrugsproduktion med alt for mange dyr, planer om at køre den gale vej med flere motorveje og en Kattegatbro samt et materielt forbrug, som er helt ude af trit med vores eneste klodes ressourcer.
Peter Skaarup (DF), 2000-04-04:
Jeg tror på, at Folketinget kommer til det på et tidspunkt, men alt tyder på, at det varer et stykke tid, inden partier som CD, Det Radikale Venstre, regeringspartierne er indstillet på det, og det håber jeg så kommer til at betyde, at man ved næste folketingsvalg finder ud af, at det måske var en idé at begynde at se på det her, sådan så at vi får en ændret politik i Danmark inden for det her område.